open-index/open-wikipedia-markdown huggingface dataset:
Fylkesvei 417

**Fylkesvei 417** (**Fv417**) går mellom Renstøl i Gjerstad og Bråten i Vegårdshei.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
Nattsyn

**Nattsyn** beskriver forskjellige biologiske og teknologiske metoder for å se under svært lave lysforhold. De fleste metodene bruker ett av to prinsipper; utvidet spektrum eller forsterket intensitet.

## Se også
* Lysforsterker

## Eksterne lenker
*
Paul Okkenhaug

**Paul Okkenhaug** (1908–1975) var en norsk komponist og organist. Han virket i Levanger, og er mest kjent for musikken til *[[Spelet om Heilag Olav]]* som hadde urpremiere den 29. juli 1954.

## Liv og virke
Moren til Paul Okkenhaug var barnebokforfatteren Sigrun Okkenhaug. Paul Okkenhaug tok organistutdanning ved Musikkonservatoriet i Oslo som 20-åring; senere studerte han komposisjon med Bjarne Brustad, David Monrad Johansen og Geirr Tveitt. 

Paul Okkenhaug var gårdbruker på Øvre Okkenhaug i tillegg til arbeid som organist og kirkekorleder, pianist og lærer. Fra 1949 virket Okkenhaug fast som organist i Levanger kirke.

Okkenhaug komponerte i en nasjonal, senromantisk stil, også med trekk fra impresjonismen.  Han hadde det enkle og folkelige som forbilde i sine melodier. Både i melodiene og i harmonikken fikk han sterke impulser gjennom de gamle kirketoneartene. I 1936 feiret Levanger 100 år som by og Okkenhaung komponerte Levangerkantaten som bestillingsverk. I 1946 fikk Okkenhaug komponiststipend og han benyttet dette til et opphold i København.

## Verker
Paul Okkenhaug er  mest kjent for musikken til *[[Spelet om Heilag Olav]]* som hadde urpremiere den 29. juli 1954.

Hans komposisjoner omfatter verker for orkester, kor, scene, klaver, orgel, kammerbesetninger og sang. 
;Noter
* *Olsok, finale frå musikken til Stiklestad*. Tekst Olav Gullvåg; musikk Paul Okkenhaug. Musikk-Huset, 1960
* *Norsk Tonesamling, melodibok for skoler for ungdom* (1964), redigert sammen med Ludvig Nielsen og Per Hjort Albertsen
* *Fra koral til barcarole &ndash; toner gjennom femti år.* Norsk Musikkforlag, 2000
* *Spelet om Heilag Olav*. Pianoutgave. Norsk Musikkforlag, 2002
* *Korsanger*. Norsk Musikkforlag, 2002

;Innspillinger
* *Tonar frå Trøndelag*. Orkestermusikk, sanger og cello/klaver. Bergen Digital 1988    
* *Spelet om Heilag Olav*. Konsertversjon. Ole Kristian Ruud, dirigent. Simax classics 1996 
* *Eg veit ei lita gjente*. Eir Inderhaug, sopran, og Sveinung Bjelland, piano. Simax classic 2005

## Referanser


## Eksterne lenker
* 
*
Ernest George Ravenstein

**Ernest George Ravenstein** (1834&ndash;1913) var en britisk statsviter av tysk opphav. Han flyttet fra Tyskland til England i 1852. Han er kjent for formulering av migrasjonslovene.

Ravenstein blir også kalt geograf og samfunnsgeograf. 

## Forskningen
I 1885 ble hans verk, *The Laws of Migration*, publisert i «Journal of the Royal Statistical Society». Her hevdet han å ha påvist at migrasjon som fenomen har bestemte karakteristikker og mønstre. Dette arbeidet førte til elleve «flyttelover», eller «migrasjonslover».

Bakgrunnen for disse migrasjonslovene var fremveksten av industrisamfunnet i siste halvdel av 1800-tallet og dets virkninger på arbeidsmønsteret for Europas og Nord-Amerikas befolkning. Denne fremveksten omfavnet oppstart av fabrikker og storproduksjon, jernbaner og annen kommunikasjon.

Mulighetene for å flytte på seg, samt mulighetene for arbeid, både i art og varighet, var i endring. Folk flyttet fra rurale til urbane strøk, og det er dette fenomenet Ravenstein forklarte og antesiperte gjennom sine migrasjonslover. 

## Referanser
ABC-våpen

**ABC-våpen** (også kalt ikke-konvensjonelle våpen) er et samlebegrep som brukes om de tre hovedgruppene av «utradisjonelle» våpentyper: atomvåpen, biologiske våpen og kjemiske våpen. Forkortelsen *ABC* kommer av de engelske begrepene: *Atomic, biological, chemical*. De siste årene har også begrepet masseødeleggelsesvåpen (engelsk: *Weapons of Mass Destruction* eller *WMD*) blitt mye brukt i omtale av disse våpnene. På engelsk og i NATO har forkortelsen **[[CBRNE]]** (engelsk: *Chemical, Biological, Radiological, Nuclear, Explosive*) tatt over for ABC.

ABC-våpen er konstruert for å drepe et stort antall mennesker, hovedsakelig sivile. ABC-trusselen tvinger også militært personell til å bruke beskyttelsesutstyr som begrenser deres bevegelsesfrihet og utholdenhet.

## Referanser


## Eksterne lenker
* Store Norske Leksikon - ABC-våpen
* Folk og forsvar - ABC-våpen
John Beaufort, 1. jarl av Somerset

**John Beaufort** (født ca. 1373 , død 16. mars 1410) var det første av de fire barna til John av Gaunt og hans elskerinne og senere kone Katherine Swynford. 

Han ble født på Beaufort slott i Anjou i Frankrike. Etter at foreldrene hadde giftet seg ble de fire barna legitmisert av John av Gaunts nevø Rikard II av England i 1390, men de fikk ikke arverett til tronen selv om de var barnebarn av Edvard III. Det antas at dette ble gitt som en privatlov fra kongen, fordi et likelydende vedtak kom fra parlamentet i januar 1397. Til tross for at de ikke fikk arverett ble en av etterkommerne konge, Henrik VII. 

Beaufort ble utnevnt til jarl av Somerset den 10. februar 1397. 28. september samme år giftet han seg med Margaret Holland, datter av Thomas Holland, 2. jarl av Kent. Neste dag ble han marki av Somerset og Dorset, og i løpet av samme år ble han ridder av Hosebåndsordenen. I 1399, etter Henrik IVs tiltredelse, mistet han markititlene. 

I 1404 var han Constable of England. 

Han hadde seks barn med sin kone:

*Henry Beaufort, 2. jarl av Somerset (ca. 1401&ndash;25. november 1418)
*John Beaufort, 1. hertug av Somerset (døpt 25. mars 1404&ndash;27. mai 1444)
*Thomas Beaufort, jarl av Perche (ca. 1405&ndash;1432)
*Joan Beaufort (ca. 1406&ndash;15. juli 1445), gift med Jakob I av Skottland)
*Edmund Beaufort, 2. hertug av Somerset (ca. 1406&ndash;22. mai 1455)
*Margaret Beaufort (ca. 1409&ndash;1449, gift med Thomas de Courtenay, 14. jarl av Devon)

## Referanser
Scandinavian Leather Men

**Scandinavian Leather Men (SLM) Oslo** er en norsk klubb i Oslo for homofile og bifile menn med interesse for fetisjisme og sadomasochisme startet i 1976. 

Klubben er for Menn som har sex med menn, og ekskluderer derfor kvinner fra deres arrangementer.  

Klubben står også for Mister Leather Norway kåringen, som ble gjort første gang i 1995.

## Referanser


## Se også

* Diagnoseutvalget ReviseF65

## Eksterne lenker
*SLMs hjemmeside
* ECMCs hjemmeside 
*Top of Europe hjemmeside
* Artikkel om SLM i homo-avisa Blikk (pdf-fil)
* Jævla Homo besøkte SLM Oslo i Sesong 1, Episode 3
SLM

Forkortelsen **SLM** kan vise til flere ting:

*Scandinavian Leather Men – herreklubb i Oslo
*Schweizerische Lokomotiv- und Maschinenfabrik – sveitsisk lokomotivfabrikk
Morbid Latenight Show

***Morbid Latenight Show*** er debutalbumet til den norske artisten Bertine Zetlitz og ble lansert 2. mars 1998. Platen er gitt ut på EMI.

## Sporliste
#«Abigail»
#«Snow On a Hot Day»
#«Apples and Diamonds»
#«Getting Out»
#«Pop Goes the Weasel»
#«Little Rosie»
#«Butcher's Son» 	
#«Colour Me» 	
#«Morbid Latenight Show»
#«In My Mind»

## Singler
*«Getting Out»
*«Snow on a Hot Day»
*«Apples and Diamonds»
*«Abigail»

## Kilder
*Bertine Zetlitz – ''Morbid Latenight Show'' på Discogs

## Eksterne lenker
*
Beautiful So Far

***Beautiful So Far*** er oppfølgeren til debutalbumet til den norske artisten Bertine Zetlitz og ble lansert 4. september 2000. Platen er utgitt av EMI.

## Sporliste
#«Adore Me» (Radio Edit)
#«Certain»
#«Sick Communication»
#«Spitfire»
#«Tigerlily»
#«Cruel»
#«Fate»	
#«Everything I Want»
#«Uncomfortable»
#«Closer»
#«Lovers Do»
#«Beautiful So Far»
#«Fate» (Disclab Remake)

## Singelhiter
*«Adore Me»
*«Beautiful So Far»
*«Cruel»
*«Fate»

## Musikere
*Bertine Zetlitz – vokal, keyboards
*Tore Johansson – diverse instrumenter, strykerarr.
*Patrik Bartosch – strykerarr.
*Rasmus Kihlberg – trommer, perkusjon
*Susanne Holmström – stryk

## Eksterne lenker
*
Europarådets torturovervåkningskomité

**Europarådets torturovervåkningskomité** (*European Committee for the Prevention of Torture and Inhuman or Degrading Treatment or Punishment*) er en komité i Europarådet som besøker og inspiserer institusjoner i medlemsstatene hvor mennesker er berøvet sin frihet for å kontrollere at ingen utsettes for tortur eller umenneskelig eller nedverdigende behandling eller straff.

Komiteens medlemmer er uavhengige eksperter med ulik bakgrunn, inkludert jurister, leger og spesialister i fengsel- og politivesen.

## Eksterne lenker
*
Reddal

**Reddal** er en bygd vest i Grimstad kommune i Agder fylke. Bygden ligger ca. 10 kilometer fra Grimstad sentrum. 

Det bor 317 mennesker i bygda (SSB 2022). Reddal er kjent for sitt gode vekstvilkår for jordbruket, og omfattende produksjon av tidligpoteter og bær. Bygda har eget potetpakkeri. Det er også et stort sandtak i bygda (Reddal sand). Nye tilleggsnæringer til landbruket er også voksende i bygda, som Snefrids hus og Reddal Ressursgård. 

Reddalsvannet er et naturreservat som er vernet på grunn av den store fuglebestanden. Vannet ble tappet ned til havnivå i 1877 for å gi plass til mer dyrkningsjord. Kanalen som ble laget, Reddalskanalen, gir vannet forbindelse med sjøen. 

Bygda er også kjent for Lundesanden, som er en sandstrand i vestenden av Syndle.

Vestlandske hovedvei gikk gjennom Reddal. 

## Referanser
Solipsisme

**Solipsisme** (av latin *solus* «alene» og *ipse* «selv») er en sinnsfilosofisk teori som hevder at jeget er det eneste som eksisterer, og følgelig at verden og andre mennesker kun eksisterer som en del av jegets bevissthet.

Man kan skille mellom ulike typer solipsisme:
* Den *[[ontologi]]ske* (eller *[[metafysikk|metafysiske]]*) *solipsismen* rendyrker idealismens overbevsining om at bare sinnet har en reell eksistens, ved å hevde at bare *mitt sinn* har en reell eksistens. Det fins ingen (eller ytterst få) filosofer som har forfektet et slikt syn, men det har blitt diskutert som en teoretisk mulighet. Diskusjonene har hovedsakelig dreid seg om en slik posisjon er konsistent og om den i så fall lar seg motbevise.
* I erkjennelsesteorien betegner solipsismen en metode som betrakter den egne erkjennelse som den eneste sikre kunnskapen (*epistemologisk* eller *metodisk solipsisme*). Et eksempel på dette er Descartes’ utsagn *cogito ergo sum* («jeg tenker, altså er jeg»).
* Solipsisme eksisterer også som en sinnsfilosofisk posisjon (*metodologisk solipsisme*), der den innebærer at betydningen av begreper ene og alene er avhengig av subjektets bevissthetstilstand.
* *[[Etikk|Etisk]] solipsisme* forfekter at bare det som gagner selvet, har moralsk verdi. En slik posisjon er mer eller mindre identisk med egoismen som etisk doktrine.

## Kilder
*
Dokument

Et **dokument** er en lesbar meddelelse som inneholder informasjon.

Tradisjonelt er et dokument en tekst som er skrevet på papir, og som kan brukes som et bevis på innholdet. I flere århundre har slike dokumenter vært grunnlaget for forretningslivet. Som regel er et slikt dokument utformet som en meddelelse undertegnet av en eller flere person(er). Tradisjonelle former for dokumenter:
*Brev
*Avtaler *(f.eks.: [[Kjøpekontrakt]], [[skjøte]], [[festekontrakt]], [[forhandleravtale]])*
*Bevitnelser *(f.eks.: [[Attest]], [[målebrev]], [[skylddelingsforretning]]er, eksamensbevis, legeerklæring, [[pass]])*
*Tillatelser *(f.eks.: [[Førerkort]], [[våpenkort]], [[skjenkeløyve]], [[byggetillatelse]], adgangskort)*
*Verdipapirer *(f.eks.: [[Aksje]]brev, [[pantedokument]])*

Idag blir også forskjellige elektroniske medier regnet som sikre nok til forretningsbruk, som telefaks, https-protokollen HBCI og andre. Slike dokumenter inneholder ofte en elektronisk signatur. De gjør det mulig å drive elektronisk handel, som for eksempel å få levert billetter på skriveren hjemme.

Dokument blir også brukt som betegnelse på lagrede filer skrevet i et tekstbehandlingsprogram på en PC, men anses, ifølge definisjonen her, ikke som et dokument før det er skrevet ut på papir eller eventuelt presentert i lesbar form på en dataskjerm.

Kopier av trykte meddelelser *(f.eks.: Kopi av [[bok]]side)*, og fotografier blir dokumenter når de legges fram som bevis for å underbygge påstander, for eksempel i en rettssak.

Det har lenge pågått diskusjoner om hva som kan anses som et dokument, og oppfatningene er forskjellige.

Rettslig i Norge er et **dokument** en logisk avgrenset informasjonsmengde som er lagret på et medium for senere lesing, lytting, fremføring, overføring eller lignende (forvaltningsloven). Dokumentbegrepet er dermed medieuavhengig.

## Se også
*Liste
*Skjema

## Referanser


## Eksterne lenker
*
ReviseF65

**Diagnoseutvalget ReviseF65** er et utvalg som arbeider for å fjerne seksuell sadisme, masochisme, fetisjisme og transvestitisme fra Verdens helseorganisasjons (WHO)s internasjonale liste over psykiatriske diagnoser (ICD). Målet ble nådd i Norge 1. februar 2010 og internasjonalt 18. juni 2018.

Utvalget arbeider også generelt mot diskriminering og trakassering av sadomasochister.

## Historie
Diagnoseutvalget ble nedsatt av Landsstyremøtet i Landsforeningen for lesbisk og homofil frigjøring (LLH) i oktober 1998. Som del av bakgrunnen for Diagnoseutvalget lå en lags- og medlemsundersøkelse i LLH fra 1996, der et stort flertall av medlemmene svarte at de var imot diskriminering av homofile med lær- og SM-legning.

## Virksomhet
Diagnoseutvalget arbeider for alle sadomasochister uavhengig av seksuell legning. Utvalget støttes av flere SM-klubber.

Utvalget består av representanter fra LLH, flere norske SM-klubber, og profesjonelle innen sexologi, psykologi og psykiatri i Norge og utlandet.

Diagnoseutvalget arbeider både i Norge og internasjonalt. Det sprer informasjon om sadomasochisme og SMs stilling i forhold til lovverk og diagnoselista. Representanter for utvalget har deltatt på flere workshops, kongresser og seminarer i Norge og utlandet.

Europakonferansen til *[[International Lesbian and Gay Association]] (ILGA)* ga i 1999 støtte til Diagnoseutvalgets arbeid. Generalforsamlingen i den europeiske lærhomsesammenslutningen *ECMC* vedtok i 2003 å etablere en prosjektgruppe med samme mandat. Diagnoseutvalget støttes av International Mr Leather 2003, John Pendal.

Svein Skeid er diagnoseutvalgets leder. Han har blant annet holdt et foredrag om sadomasochisme og Diagnoseutvalgets arbeid under homofestivalen Europride sommeren 2005.

Diagnoseutvalget er i dag den suverent mest aktive og synlige gruppa som arbeider med seksualpolitikk og menneskerettigheter med hensyn til sadomasochister og fetisjister i Norge.

## Diagnosene er ugyldige i Norge
Helsedirektoratet besluttet 1. februar 2010 at diagnosene *fetisjisme*, *fetisjistisk transvestisme*, *sadomasochisme*, *mulitiple forstyrrelser i seksuelle objektvalg* og *transvestisme* gjøres ugyldige for bruk i Norge ved å fjerne diagnosekodene fra den norske versjonen av det internasjonale diagnoseregisteret (ICD-10).

## WHOs klassifikasjon
Verdens helseorganisasjon WHO, publiserte 18. juni 2018 sykdomsklassifikasjonen ICD-11, der fetisjisme, transvestisk fetisjisme og sadomasochisme utgår som psykiatriske diagnoser globalt. Dermed er mandatet til Diagnoseutvalget ReviseF65 i sin helhet oppfylt.

## Litteratur
* Skeid Svein O Reiersøl: *The ICD diagnoses of fetishism and sadomasochism.*   in: *Journal of Homosexuality.* New York 2006, Nr. 50, S.243-262. 
* Peggy J. Kleinplatz, Charles Moser: *Sadomasochism – Powerful Pleasures.* Haworth Press, New York 2006. ISBN 1560236396

## Referanser


## Eksterne lenker
* Diagnoseutvalgets hjemmeside
* Fra samfunnsfiende til friskmeldt , Svein Skeid, leder i Diagnoseutvalget Revise F65
* Diagnoseutvalgets diskusjonsgruppe på Yahoo
* Psykolog Odd Reiersøls hjemmeside
Artur von Casimir

**Artur von Casimir** (1908–2005) var en tysk oberst og tidligere pilot. Han deltok i felttoget i Norge som kommandør av Luftwaffes Kampfgruppe 100, og ledet flyangrepene på Namsos 20. april 1940.

Casimir førte et Heinkel He 111 bombefly som nødlandet på isen på Jonsvatnet ved Trondheim. Flyet sank dagen etter. Dette flyet ble hevet i 2004, med den gamle oberstens tilstedeværelse. Casimir ble tatt til fange i Norge og tilbrakte resten av krigen som krigsfange.

Det er laget to norske dokumentarer om hans opplevelser i Norge, *Vinger under vann* av Gunhild Westhagen Magnor, og et NRK-program (Faktor).

## Referanser


## Eksterne lenker
* Ju88
M3 Grant/Lee

**M3 Grant/Lee** er en amerikansk stridsvogn fra begynnelsen av andre verdenskrig. Den offisielle amerikanske betegnelsen var **M3 Medium Tank**.

Det var britene som innførte betegnelsene «Grant» (etter general Ulysses S. Grant) og «Lee» (etter general Robert E. Lee), i tråd med deres egen praksis med å navngi stridsvogner. Siden stridsvognen var amerikansk, æret britene amerikanerne ved å gi de forskjellige variantene amerikanske navn. «Lee» var betegnelsen på britenes spesifikasjon av M3, og skiller seg ut fra «Grant» ved et større og flatere tårn, samt fraværet av en toppmontert .30 kaliber mitraljøse. De første modellene av M3 levert til britene var dog av Grant-varianten, mens amerikanerne kun brukte Grant.

M3 ble utviklet svært raskt, og hadde respektabel pansring og bevæpning, men på grunn av forskjellige svakheter, som for eksempel høy silhuett, gammeldags montering av kanonen og dårlige terrengegenskaper, ble den gradvis trukket tilbake fra kamptjeneste etterhvert som M4 Sherman ble tilgjengelig i stadig større antall.

Bevæpningen var en 75&nbsp;mm kanon i skroget og en 37&nbsp;mm kanon i tårnet.

Etter at M4 Sherman hadde overtatt, satt de allierte igjen med en betydelig mengde M3, som ble ansett som «gammeldags». I stedet for å lage skrapjern av dem, ble veldig mange ombygget til forskjellige formål. Det ble blant annet laget en kommandovariant (til bruk for samordning av stridsvognstyrkene på slagmarken), trekkvognvariant for tauing av artilleri, bergningsvariant (for å få skadede og ødelagte stridsvogner inn til reparasjon) og til og med selvgående artilleri (**[[M7 Priest]]** med 105&nbsp;mm haubits).
Tommy Rødningsby

**Tommy Rødningsby** (1974–2004) var en grenader i den norske Hæren og medlem av Telemark Task Force II i ISAF. Rødningsby ble drept da hans patrulje ble beskutt av raketter på en av hovedveiene i Kabul, klokken 20.37, afghansk tid, 23. mai 2004.

Rødningsby hadde tidligere også tjenestegjort i Bosnia og Kosovo på Balkan og i Norbatt XXXVII i Libanon.

## Dødsfallet
Rødningsby var med i en patrulje som ble beskutt på en av hovedveiene i Kabul klokken 20.37 afghansk tid. Patruljen på rundt 15 soldater fordelt på fire norske kjøretøyer var på vei tilbake til den norske leiren «Camp Invicta», da de ble angrepet. Rødningsby ble såret, og døde senere samme dag på et tysk feltsykehus. En annen norsk soldat ble lettere såret i angrepet, mens to soldater i samme kjøretøy slapp fysisk uskadd fra angrepet. 

Bilen de norske soldatene fra Telemark Task Force kjørte, var en modifisert Mercedes feltvogn (MB-290). Den er bevæpnet med blant annet et 12,7 millimeter maskingevær på taket. Bilen er ikke pansret, og kunne ikke stå imot et rakettangrep. Taliban påtok seg ansvaret for angrepet.

Rødningsby ble tildelt Forsvarets medalje for falne i strid.

## Referanser


## Se også
* Krigen i Afghanistan (2001–2021)
* Nordmenn drept i tjeneste under krigen i Afghanistan (2001–2021)
Tudorrose

**Tudorrosen** er et symbol brukt av huset Tudor etter at Henry Tudor hadde tatt makten i England. Den kombinerer huset Lancasters kjennetegn, den røde rosen, med huset Yorks hvite rose. Tudorrosen symboliserte både slutten på rosekrigene og unionen mellom de to herskerslektene (dynastiene), da Henry Tudor og Elizabeth av York giftet seg. 

Tudorrosen stiliseres som en heraldisk rose, og i våpenskjold gjengis den som enten hvit eller sølv rose på rød bunn, eller rød rose på hvit eller sølv bunn.

Tudorrosen ses også i et glassvindu i den lille St. Gredifael-kirken ved Tudor-slektens hjemsted Penmynydd i Wales. Her omkranser Tudor-slektens valgspråk rosen på glassvinduet, og lyder: *UNDEB FEL RHOSYN YW AR LAN AFONYDD AC FEL TY DUR AR BEN Y MYNYDD*, oversatt: «*Enhet er som en [[roser|rose]] på en elvebredd, som et hus av [[stål]] på fjellets topp*». Uttrykket *ty dur* («hus av stål») henspiller på slektsnavnet Tudur/Tudor, og *ben y mynydd* («fjelltopp») er en omskrivning av stedsnavnet Penmynydd der Tudor-familien kom fra.

## Referanser


## Se også
*Heraldisk rose 
*Heraldisk figur
*Heraldiske farger og metaller (tinkturer)
Plastisk sprengstoff

**Plastisk sprengstoff** er sprengstoff som er mykt og formbart og kan fordetonasjonshastighet som er høy nok til å kutte metaller.

Varianter på markedet i dag er C-4, PENO, Primasheet og Semtex.
Kjøretøy

Et **kjøretøy** defineres i vegtrafikkloven som en «innretning som er bestemt til å kjøre på bakken uten skinner». Det er styrbart, med fremdrift i form av motor eller trekkdyr.

## Kjøretøy trukket av trekkdyr
* Slep
* Slede
* Kjerre
* Vogn

## Motoriserte kjøretøyer
* ATV
* Beltebil
* Bil
* Buss
* Snøskuter
* Stormobil
* Traktor
* Elsykkel
* Moped
* Motorsykkel
* Elsparkesykkel
* Ståhjuling

## Referanser
James F. Dunnigan

**James F. Dunnigan** (født 1943) er en amerikansk historiker, analytiker og spillutvikler, med spesialitet militærhistorie. Han er bosatt i New York.

## Bibliografi
* (med Austin Bay) *A Quick & Dirty Guide to War: Briefings on Present and Potential Wars*
* *Digital Soldiers*
* (med Albert Nofi) *Dirty Little Secrets: American Military Information You're Not Supposed to Know*
* *Dirty Little Secrets of the 20th Century: Myths, Misinformation, and Unknown Truths About the 20th Century*
* (med Albert Nofi) *Dirty Little Secrets of the Vietnam War: Military Information You're Not Supposed to Know*
* (med Albert Nofi) *Dirty Little Secrets of World War II: Military Information No One Told You About the Greatest, Most Terrible War in History*
* (med Austin Bay) *From Shield to Storm: High-Tech Weapons, Military Strategy and Coalition Warfare in the Persian Gulf*
* (med Raymond M. Macedonia) *Getting It Right: American Military Reforms After Vietnam to the Gulf War and Beyond*
* *How to Make War: A Comprehensive Guide to Modern Warfare for the Post-Cold War Era*
* (med William Martel) *How to Stop a War:  The Lessons of Two Hundred Years of War and Peace*
* (med Albert Nofi) *Medieval Life and the Hundred Years War* (200,000 ord lang e-bok)
* (med Albert Nofi) *Shooting Blanks: War Making That Doesn't Work*
* (med Albert Nofi) *The Pacific War Encyclopedia*
* *The Complete Wargames Handbook: How to Play, Design and Find Them* på nettet
* (med Daniel Masterson) *The Way of the Warrior:  Business Tactics and Techniques from History's Twelve Greatest Generals*
* (med Albert Nofi) *Victory and Deceit: Dirty Tricks at War*
* (med Albert Nofi) *Victory at Sea: World War II in the Pacific*

## Referanser


## Eksterne lenker
*  (engelsk)
Emmanuel av Belgia

**Emmanuel av Belgia** (født **Emmanuel Léopold Guillaume François Marie**; 4. oktober 2005 i Anderlecht, Brussel) er prins av Belgia og sønn av kong Filip, og hans kone, dronning Mathilde. Han er sønnesønn av kong Albert II.

Prins Emmanuel er nummer tre i arverekken etter sin søsteren Elisabeth og bror Gabriel.

## Referanser
Longshankulturen

**Longshankulturen** (kinesisk: 龍山文化, pinyin: *Lóngshān wénhuà*, 3000 f.Kr. til 2000 f.Kr.) var en kinesisk sivilisasjon i den yngre steinalder. Den hadde sitt kjerneområde rundt Den gule flods sentrale og nedre elveløp. Kulturen har sitt navn fra Longshan, et sted i Shandong-provinsen der de første utgravninger som ble knyttet til denne kulturen ble foretatt.

## Kjennetegn og levninger
Longshan med det første arkeologiske funnfeltet Chengziyafeltet er i byfylket Zhangqiu i den subprovinsielle by Jinan i provinsen Shandong. Feltet ble oppdaget i 1928 og ble arkeologisk utgravd 1930-1931.

Særtrekk ved denne sivilisasjonen er den fremragende pottemakerkunsten, med bruk av dreieskiver og med sluttprodukter med tynt polert svart steintøy.

Det var i denne epoken at de første kinesiske byer utviklet seg. Dyrkingen av ris var kommet i gang.  Dette var den perioden i kinesisk steinalder da befolkningen var på sitt høyeste. Mot slutten av longshankulturen gikk folketallet markant tilbake.

## Referanser


## Litteratur
* 
* 
* 
* 
* 
* 
* 
* 
*
Severin Seehusen Svanenhielm

**Severin Seehusen Svanenhielm** (1664–1726) var stiftsamtsskriver i Bergen i 1711 og hadde dette embetet også i Stavanger og Nord-Norge. Han tilhørte en rik borgerfamilie i Stavanger. Han eide blant annet eiendommen Damsgaard på Laksevåg, der lystgården Damsgård hovedgård ligger og Arnegård i Stavanger. Han skal også ha bygget de eldste delene av Damsgaard. Han ble adlet i 1720 under navnet Svanenhielm, som han hadde antatt da han kjøpte Svanøy-godset i 1719.

## Våpenskjold
Før adlingen brukte Severin Seehusen et signet med våpenskjold med et kranium lagt på to krysslagte knokler og under en arm fra en sky. Hjelmtegnet er en stående svane med løftede vinger.

I sitt adelsvåpen fikk han flere figurer med spesiell symbolikk. I våpenet er skjoldet firedelt:
*1. felt: Blått med en sølvsvane (såkalt «talende våpen» for navnet). Det viser trolig til Svanøy.
*2. felt: Gullfarvet med et rødt hus. Det kan være et rødmalt hus eller det kan være et murhus. Det kan vise til Damsgård, men kan også være et «talende våpen» for navnet Seehusen. Om det er en avtegning av et virkelig hus, vet vi ikke.
*3. felt: Som 2. felt, men her er det et sølvhus.
*4. felt: Som 1. felt. På hjelmen er hjelmtegnet en sølvfarget svane. På hjelmen henger et halssmykke i gull, festet i et blått bånd.

## Referanser


## Litteratur
* A. Thiset og P.L. Wittrup: *Nyt dansk Adelslexikon*, København 1904
* H. Storck: *Dansk Vaabenbog*, København 1910
* Hans Krag: *Norsk heraldisk mønstring fra [[Frederik IV]]'s regjeringstid 1699-1730*, Drøbak 1942 – Kristiansand S 1955, side 14
* Sven Tito Achen: *Danske adelsvåbener*, København 1973 
* Herman L. Løvenskiold: *Heraldisk nøkkel*, Oslo 1978
AMX-40

**AMX-40** er en fransk stridsvogn bygget for eksport. Den har en 120&nbsp;mm kanon med en 20&nbsp;mm maskinkanon montert koaksialt (samme akse) med hovedskytset. Vognen ble utviklet av GIAT, men stridsvognen Leclerc (designet for å erstatte AMX 30) ble isteden tatt i bruk av det franske forsvaret, og GIAT hadde ikke suksess på eksportmarkedet heller. AMX-40 er ikke lenger tilgjengelig for kjøp.

## Historie
Utviklingen av AMX-40 begynte i 1980 som nytegnet design uten tidligere forbilder. I 1983 ble den første prototypen ferdigstilt og presentert for utstillingen Eurosatory for dette året. Ytterligere to prototyper ble produsert i 1984; den fjerde og siste ble fabrikkert i 1985. Imidlertid greide man ikke å skaffe seg utenlandsk salg, den nærmeste synes å ha vært Spania. I 1990 oppga fabrikanten å tilby den for eksport.

## Referanser


## Litteratur
* Forty, George (2005): *The Illustrated Guide to Tanks of the World*. Hermes House.

## Eksterne lenker
*
VM i curling for menn 1996

**Curling-VM for herrer 1996** ble arrangert 23. mars – 31. mars 1996 
i *Copps Coliseum* i Hamilton i Ontario i  Canada.

* Canada vant 6-2 i finalen over Skottland
* Sveits vant 9-6 i bronsefinalen over Norge
* Canada vant sin semifinale med 7-1 over Norge
* Skottland vant sin semifinale med 5-4 over Sveits
* Norge endte opp med 6 seire og 7 tap
* Canada endte opp med 10 seire og kun 1 tap (mot Sveits)

## Eksterne lenker
WCF Statistics
Herman Didrich Janson

**Herman Didrich Janson** (født 1757–1822) var en norsk skipper, kjøpmann og hoffagent og eier av Damsgård hovedgård som han kjøpte på auksjon i 1796. Ofte blir gården fortsatt kalt *Janson-gården* og marken nedenfor *Jansonmarken*. Den var i familiens eie inntil 1983.
Herman Didrich Janson var også eier av Stiftsgården fra 1805. Han solgte paléet i 1809 til sin svigersønn, stiftsamtmann Edvard Hagerup.

## Referanser
Södra

**Södra Skogsägarna** eller **Södra**, med hovedkontor i Växjö, er Sveriges største skogeierforening. Södra hadde 35&nbsp;000 medlemmer i 2003 som eide over 2,1 millioner hektar skog i Götaland. Samme år omsatte foreningen for 13 milliarder svenske kroner.

Södra er delt inn i Södra Cell, Södra Skog, Södra Skogsenergi, Södra Timber og Gapro. I Norge hadde konsernet to massefabrikker; Södra Cell Folla, som produserte CTMP, og Södra Cell Tofte, som produserte sulfatmasse. I tillegg er Gapro representert i Brumunddal, Dal og Drammen.

## Eksterne lenker
* http://www.sodra.com
Dogme

**Dogme** er det samme som læresetning. Begrepet hadde opprinnelig politisk betydning som et påbud eller kunngjøring, men ble etter hvert et filosofisk begrep som betegnet en grunnleggende sannhet.

Begrepet blir brukt om en tro eller doktriner som i mange typer trossystemer og organisasjoner blir ansett som autoritativ, eller som absolutt sannhet.

Dogmatikk er i sin bredeste forstand en systematisk fremstilling av læresetninger, og har en nøytral faglig betydning innen teologi (dogmatisk teologi) og rettsvitenskap (rettsdogmatikk).

## Dogmer i religion
Dogmer er vanlig i mange religioner, f.eks. kristendom og islam, hvor de blir betraktet som kjernegrunnlag av tilhengerne av religionen. De gjenkjennes som grunnleggende læresetninger, og blir ansett for å være troverdige. Dogmatikkens oppgave er å avklare det religiøse grunnlaget som religionen bygger på og stå imot radikale tolkninger som rokker ved religionens berettigelse.

## Dogmer utenfor religion

Mange ikke-religiøse oppfatninger blir ofte referert til som dogmer, f.eks. innen filosofi, vitenskap, politikk og i samfunnet generelt. Begrepet henspiller da på mennesker som holder fast i sine oppfatninger på en ensrettet og ikke-reflekterende måte. Dogmer blir ofte sett på som en uting i vitenskapelige og filosofiske sammenhenger, men kan forekomme blant slike grupper også. Begrepet kan også brukes på en mer nøytral eller ironisk måte, som i dogmefilm der begrepet viser til visse prinsipper som filmskaperne forsøker å etterleve. Innen rettsvitenskap forstås dogmatikk – rettsdogmatikk – i en nøytral betydning som den juridiske metoden som systematisk fremstiller og utdyper hva som er gjeldende rett, altså på grunnlag av gitte forutsetninger.

## Se også

* Dogmefilm
* Pavelig ufeilbarlighet, et dogme i den katolske kirken

## Referanser
Cathay Pacific

**Cathay Pacific**, IATA-kode **CX**, medlem av Oneworld-alliansen, er et flyselskap med hovedsete i Hongkong. Hovedbasen er Hongkongs internasjonale flyplass Chek Lap Kok. Navnet er avledet av et gammelt navn for Kina (Cathay), og grunnleggerens visjon om en gang å kunne fly over Stillehavet.

Cathay Pacific er vokst fra en beskjeden start til ett av verdens største flyselskaper. Det ble stiftet den 24. september 1946 av den australske flyveren Sydney H. de Kantzow og den tidligere amerikanske militærpiloten Roy C. Farrell. Opprinnelig drev det flyfrakt med to DC-3-maskiner, og etter hvert kom passasjerbefordring til. Det ble opprettet frakt- og passasjerruter fra Hongkong til Shanghai, og snart etter også til Manila, Bangkok, Singapore og  Sydney.

I  1948 ervervet handelshuset "Butterfield & Swire" (i Hongkong, idag "Swire Group") 45% av eierskapet. Senere økte dette store handelshuset sin andel til 70%.

En jevn og rask ekspansjon fulgte. I 1959 kjøpte Cathay Pacific opp sin viktigste konkurrent, *Hong Kong Airways*. Nye og flere fly ble anskaffet, og nye reisemål kom med på passeasjertrafikkruten, som Osaka, Fukuoka og Nagoya i Japan.

På 1970- og 1980-tallet fortsatte veksten, og i 1980 begynte de første flyvningene til Europa, til  London-Heathrow.

Cathay Pacific har i 2015 passasjerflyvninger til mer enn 80 byer på fem kontinenter, bl.a.

* i Asia:
Bangkok, Bombay, Cebu, Colombo, Denpasar, Fukuoka, Hanoi, Ho-Chi-Minh-byen, Hongkong, Jakarta, Kuala Lumpur, Manila, Nagoya, Ōsaka, Penang, Sapporo, Seoul, Singapore, Surabaya, Taipei og  Tokyo.

* Australia-Oseania:
Adelaide, Auckland, Brisbane, Cairns, Christchurch, Melbourne, Perth og Sydney.

* Midtøsten og Afrika:
Bahrain, Dubai og Johannesburg.

* Europa:
Amsterdam, Frankfurt am Main, London, Paris, Roma, Manchester, Düsseldorf,  Madrid (startet 21. juni 2016); København står på liste over nye byer Cathay vil ekspandere til.

* Nord-Amerika:
Los Angeles, New York, Toronto og Vancouver.

## Referanser


## Eksterne lenker
* Selskapets nettsted
*
Lambert Simnel

**Lambert Simnel** (født ca. 1477, død ca. 1534) var som barn pretendent til Englands trone i Henrik VIIs regjeringstid. Han skal ha vært svært lik Edward, jarl av Warwick, som var en ekte tronkrever. 

Man vet ingenting sikkert om hans familie eller hans fødselsår. Faren er i forskjellige kilder identifisert som baker, handelsmann eller orgelbygger. Omkring ti år gammel ble han tatt inn som elev hos en prest i Oxford, Roger Simon (eller Richard, eller Symonds), som begynte å legge planer om å sette gutten på tronen. Han trente ham opp, blant annet ved å lære ham hoffmanerer.

Opprinnelig hadde han tenkt å presentere gutten som Richard av Shrewsbury, 1. hertug av York, som var sønn av Edvard IV. Men da han hørte at prinsen var død under fangenskapet i Tower of London endret han planen. Jarlen av Warwick var på samme alder som Simnel, og hadde et sterkt tronkrav fordi han var sønn av George Plantagenet, 1. hertug av Clarence. 

Presten spredte et rykte om at Edward hadde flyktet fra Tower, og var i hans omsorg. Han fikk støtte fra noen gjenlevende medlemmer av Huset York, og tok med seg gutten til Irland, hvor yorkistene fortsatt hadde en del støtte. Simnel ble presentert for Gerald FitzGerald, 8. jarl av Kildare. Jarlen var villig til å støtte en invasjon av England. Simnel ble derfor kronet som *Edvard VI* i Christchurch Cathedral i Dublin den 24. mai 1487. Jarlen samlet så en hær under Thomas Geraldines kommando. 

Da Henrik VII fikk høre om dette visste han at den virkelige Edward satt i Tower. 2. februar 1487 ble Edward vist frem offentlig, slik at alle skulle vite at Simnel var en svindler. Han gav også et allment amnesti for alle forbrytelse, inkludert høyforræderi, forutsatt at de som hadde begått forbrytelsene underkastet seg kongen. 

John de la Pole, jarl av Lincoln hadde blitt utnevnt til tronfølger av den avdøde Rikard III av England. Han var bitter fordi Henrik VII hadde erobret kronen, og sluttet seg til konspirasjonen. I Flandern hevdet han at han hadde hjulpet til under Warwicks flukt, og klarte å få med seg Francis Lovell, viscount Lovell. Margaret av Burgund sendte 2000 leiesoldater til Irland for å støtte opprøret. Etter at de hadde kommet til Irland 5. mai 1487 fikk Henrik høre om det, og begynte å samle en hær. 

Simnels hær, ledet av Lincoln, steg i land på Piel Island i Lancashire den 5. juni 1487, og noen engelskmenn sluttet seg til dem. De fleste lokale adelsmenn holdt seg unna, med unntak av Thomas Broughton. 16. juni møtte de kongens hær i slaget ved Stoke Field, og ble slått. Kildare ble tatt til fange, Lincoln og Broughton falt og Lovell druknet antagelig i Trent under flukten. 

Simon unngikk straff fordi han var prest, mens Simnel ble benådet og fikk en stilling som tjener i det kongelige kjøkken. Da han ble eldre fikk han stillingen som kongelig falketrener. Han døde omkring 1534.
Pride (In the Name of Love)

**«Pride (In the Name of Love)»** er en singel av den irske rockegruppen U2.

Dette var den første singelen fra albumet *[[The Unforgettable Fire]],* og en livefavoritt blant fans.

«Pride» handler om Martin Luther King, men den startet med å handle om Ronald Reagan. Bono hadde jobbet med en sang han kalte «Pride». Men den handlet om stolthet før fall, og handlet om hvordan forholdene i  USA var under Reagans tid som president. Men ideen lot seg aldri helt forløse. Før U2 besøkte Chicago Peace Museum, og en utstillig om Marin Luther Kings arbeide. Bono skrev om teksten, og nå handlet den om stolthet selv under umenneskelige forhold. Teksten ble kombinert med en melodilinje de hadde jobbet med før. Men resultatet var heller labert, ifølge bandet selv. Men når de kastet alle de gamle opptakene, og spilte inn hele sangen på nytt, skjønte de at de hadde en hit.

Chrissie Hynde fra The Pretenders besøkte U2 mens de spilte inn sangen, og er med og synger backingvokal. På albumet er hun referert til som «Mrs Christine Kerr».

Singelen toppet på en tredjeplass i Storbritannia, en 33.-plass i USA og i Norge lå den fire uker på VG-lista med en syvendeplass som beste plassering.

## Sanger på singelen
*«Pride (Single Version)» (4:40)
*«Boomerang I (Instrumental)» (2:47)
*«Boomerang II» (4:48)
*«4th of July (Long Version – Instrumental)» (2:38)
*«11 O'Clock Tick Tock (Long Version)» (4:10)
*«Touch» (3:21)
*«A Celebration» (2:54)

Singelversjonen av «Pride» er litt annerledes og lengre enn albumversjonen. Det samme gjelder «4th of July». «11 O'Clock Tick Tock» og «A Celebration» har vært utgitt som egne singler før, i henholdsvis 1980 og 1982, men har aldri vært på noe album. «Touch» var b-siden til førstnevnte.

## Eksterne lenker
*
Samuel von Cocceji

**Samuel [[friherre]] von Cocceji** (født 20. oktober 1679 i Heidelberg, død 4. oktober 1755 i Berlin) var en prøyssisk jurist og politiker, kjent for reformeringen av det prøyssiske rettsvesen.

Samuel von Cocceji ble i 1702 professor ved Viadrina-universitetet i Frankfurt an der Oder. I 1723 ble han kammerrettspresident, i 1738 prøyssisk justisformann og i 1747 ble han utnevnt til storkansler. Av kong Fredrik den store fikk han i oppdrag å organisere rettssystemet i Schlesien, som Preussen nettopp hadde erobret fra Østerrike. Etter hvert reformerte han rettssystemet i hele Preussen. Hans hovedverk var utarbeidelsen av det første utkastet til Allgemeines Landrecht für die preußischen Staaten. 

Han ble adlet i 1749.

Hans far Heinrich Cocceji var en kjent professor i Heidelberg.


Fil:Cocceji, Samuel von – Project des Corporis Juris Fridericiani, 1752 – BEIC 14430789.jpg|*Project des Corporis Juris Fridericiani*, 1752


## Referanser
Husøy (Senja)

**Husøy** er ei øy, et fiskevær og et tettsted i Senja kommune i Troms. Stedet ligger i Øyfjorden nordvest på Senja. Tettstedet Husøy har  innbyggere per 1. januar . Adkomst til øya var for inntil noen tiår siden kun med båt, men det er nå kommet tunnel og en 300 meter lang molo. Det er fylkesvei 277 som knytter Husøya til omverdenen, via Huselv i Stønnesbotn.

## Stedet
På grunn av at det er veldig værhardt på yttersiden av Senja, er de eldste husene bardunert til bakken. Nærheten til fiskefeltene og fraværet av rasfare er to av årsakene til at folk har valgt å bosette seg på denne lille øya. Fiskeribedriften Brødrene Karlsen, som er hjørnesteinsbedrift i fiskeværet, driver for tiden godt, og Husøy har hatt en positiv befolkningsutvikling i de senere år. På Husøya er det barne- og ungdomsskole, barnehage og dagligvarebutikk. Husøy kapell er fra 1957. Stedet fikk nasjonal oppmerksomhet i forbindelse med TV 2s dokusåpe Da damene dro i 2008.

## Husøy grunnkrets
Grunnkretsen Husøy tilhører Stønnesbotn/Øyfjordområdet og omfatter hele østsiden av Øyfjorden, men det er kun på Husøya og i grenda Husa på andre siden av moloen det bor folk. Grunnkretsen grenser i øst til Baltsfjord, i sør til Stønnesbotn og Senjahopen og i vest til Fjordgård. Grunnkretsen dekker et areal på 16,16&nbsp;km².

Innbyggertall i grunnkretsen:

## Eksterne lenker
* 
* www.husoyisenja.no Øyas offisielle nettside
R.D. Laing

**Ronald David Laing** (født 7. oktober 1927, død 23. august
1989) var en britisk psykiater. Han arbeidet hovedsakelig med spørsmål om mentale forstyrrelser og spesielt om psykoser, og skrev flere bøker om disse tema. Hans spesielle aspekter, påvirket av eksistensiell filosofi, på årsaker og behandlingsformer i forbindelse med mentale sykdommer, stod i sterk kontrast til tidens etablerte oppfatninger. Laing forbindes med den anti-psykiatriske bevegelsen og den kontemporære kritikken av psykiatrien, selv om han ikke var enig i den karakteristikken.

Laing var god venn av forfatteren Axel Jensen.

## Referanser
Jackson Pollock

**Jackson Pollock** (1912–1956) var en amerikansk maler, og en av de sentrale figurene i den kunstneriske bevegelsen kjent som abstrakt ekspresjonisme. Hans karakteristiske malestil som besto i å dryppe maling på liggende lerreter, ble det sterkeste uttrykket for grenen av den abstrakte ekspresjonismen kalt *action painting*, og ga ham tilnavnet «Jack the Dripper».

## Liv og virke
### Bakgrunn
Jackson Pollock var den yngste av fem barn til Stella May (født McClure) og LeRoy Pollock, som begge kom fra Iowa. Jackson tilbragte sin barndom i Arizona ocg vokste opp i det sørlige California. Han ble godt kjent med det sørvestlige USAs inianerkunst, særlig deres sandmaleri, og fant inspirasjon i dette da han senere skapte sine store abstrakte ekspresjonistiske malerier.

### Kunstner
Han hadde sin første soloutstilling i Peggy Guggenheim Art of this Century gallery i New York i 1943.

Pollocks verker viser hvordan individet kan bryte grenser og utvikle sterke nye ideer. Utstillingen bestod av arbeider fra Pollock og andre abstrakt ekspresjonistiske malere. De ville vise hva frihet og demokrati kunne føre til.

Hans fremste verker tilkom i perioden 1947–1951. For det var i 1947 at det dramatiske skiftet i stilen hans slo inn, hvor han begynte med «dryppe-teknikken». Han brukte malerpenslene som verktøy for å dryppe malingen, og de kom aldri i kontakt med lerretet. Hans teknikk med å dryppe eller helle maling blir sett på som en av opprinnelsene til ordet «action painting». I denne prosessen beveget han seg vekk fra et figurativt uttrykk, og utfordret den vestlige tradisjonen med å bruke staffeli og pensler. 

Etter 1951 ble hans malerier mørkere i fargetonene, og han begynte dessuten å reintrodusere figurative elementer.

Pollock benyttet seg av fler forskjellige typer malerfarge og holdt seg ikke bare til de kunstnersfarger som fantes til hånde den gang. Ved behov brukte hus- og industrifarger. Han begynte blant annet å bruke akrylfarge etter å i 1936 ha deltatt ved et eksperimentelt workshop i New York, holdt av den meksikanske muralmaleren David Alfaro Siqueiros. I drypp-teknikk-maleriene benyttet han ofte både kunstners-oljefarge og alkyd-husfarge.

Pollock tilsluttet seg ikke noen  kunstnergrupper og hadde ikke noen elever. Den nederlandske maleren Willem de Kooning var den som kunstnerisk stod ham nærmest. Kunstvitere betrakter Pollock og de Kooning som ledere for den spontanistiske fløy innen abstrakt ekspresjonisme. 

Pollock døde i en bilulykke. Han kjørte da i påvirket tilstand.

## Referanser
Norsk stadnamnleksikon

***Norsk stadnamnleksikon*** er et oppslagsverk eller leksikon utgitt av forlaget Det Norske Samlaget.

*Norsk stadnamnleksikon* er et oppslagsverk som først og fremst skal gi forklaring og betydning av viktige stedsnavn i Norge. I tillegg til de enkelte navnene blir det gitt forklaring på flere av de viktigste grunnordene.

Jørn Sandnes og Ola Stemshaug var redaktører for alle de fire utgavene. Første utgave kom i 1973, andre utgave i 1980 (tilgjengelig digitalt), tredje utgave i 1989 og fjerde utgave i 1997.

## Litteratur
* Sandnes, Jørn og Stemshaug, Ola (red): *Norsk stadnamnleksikon*, Oslo 1997. 4. utgave ISBN 82-521-4905-7

## Eksterne lenker
* norskstadnamnleksikon.no
Clement Greenberg

**Clement Greenberg** (født 16. januar 1909, død 7. mai 1994) var en amerikansk kunstkritiker. Han var en av den kunstneriske modernismens viktigste figurer, og sentral i institusjonaliseringen av abstrakt kunst i Amerika. Greenberg var særlig viktig for den abstrakte ekspresjonismens dominans i amerikansk kunst etter andre verdenskrig.

Greenberg assosieres med begreper som formalisme, kunstens autonomi og maleriets *flathet*.

## Viktige tekster
* *Avant Garde and Kitsch*, 1939
* *Modernist Painting*, 1960
* *The "Crisis" of Abstract Art*, 1964

## Referanser


## Eksterne lenker
* Greenberg på sharecom 
* Om Greenberg fra ''The New Criterion''
Schloss Herten

**Schloss Herten** er et vannslott i Herten, Nordrhein-Westfalen. Det ligger umiddelbart utenfor gamlebyen.

Slottet nevnes tidligst i år 1376. I 1529 kom den ved ekteskap i Bertram av Nesselrodes besittelse. Bertram av Nesselrode var arvekammerherre i hertugdømmet Berg og mellom 1529 og 1556 kulkölnisk stattholder i Vest Recklinghausen, og foretok omfattende utbyggelser av Schloss Herten. Omkring 1530 oppstod et firsidig lukket kastell med tårn, og senere et større muranlegg. Med denne befestningen holdt borgen ut en beleiring under den truchsessiske krig i 1593. I 1687 brant deler av nord- og sydfløyen ned. Gjenoppbygningen under friherre Franz von Nesselrode varte til 1702.

Schloss Herten er omgitt av en engelsk landskapspark. Ved restaueringsarbeider ble det oppdaget et hittil ukjent maleri i den store salen i østfløyen. Slottet benyttes idag bl.a. til konserter, utstillinger og andre kulturelle arrangementer.

## Referanser


## Eksterne lenker
*
Skim

**Skim** er en innsjø som ligger i kommunene Skjåk og Lom i Innlandet. Innsjøen er lang og smal og er strengt tatt en utvidelse av elva Otta som avgrenses nedstrøms i øst av innsnevringen mellom Tronodden og Lom tettsted. Her går Otta over i Vågåvatnet.

Hver vinter arrangerer Jotunheimen Tråvlag iskjøring på Skim. Det er et travløp som samler flere hundre mennesker.

## Referanser
Hovvatn (Valle og Fyresdal)

**Hovvatn** (eller **Hovatn**) er en regulert innsjø som i hovedsak ligger i Valle kommune i Agder, men som har utløp i Fyresdal kommune i Telemark. Sjøen har utløp til elva Finndøl.

Hovvatn er regulert som magasin for Haukrei og Finndøla kraftverk og sammen med Fisstøylvatnet og Raudvatnet er det dannet en sammenhengende sjø. Hovvatn brukes som betegnelse på hele magasinet, men «Torsdalsmagasinet» brukes også.

## Referanser
Foldsjøen (Trollheimen)

**Foldsjøen** (også skrevet *Follsjøen*) er en innsjø i kommunene Surnadal i Møre og Romsdal og Rindal i Trøndelag. Den er regulert som magasin for Trollheim kraftverk.

## Referanser
John de la Pole, jarl av Lincoln

**John de la Pole** (født 1462/1464, død 1487) var eldste sønn av John de la Pole, 2. hertug av Suffolk og Elizabeth av York. Hans mor var datter av Richard Plantagenet, 3. hertug av York og Cecily Neville. Han var også barnebarns sønn av Thomas Chaucer, sønn av den store engelske forfatteren av Geoffrey Chaucer.

Rikard III utnevnte i sitt siste år som konge de la Pole til tronarving, da han var den nærmeste mannlige slektning innen for Huset Yorks linje. Etter Rikards nederlag og død i slaget ved Bosworth Field den 22. august 1485 ble Lincoln forlikt med den nye kongen, Henrik VII.

Men allerede senere i 1487 begynte han å arbeide for å selv komme på tronen, ved å støtte den falske tronkreveren Lambert Simnel. Han falt i slaget ved Stoke Field, hvor opprørshæren ble knust. I november samme år ble hans titler inndratt posthumt.

## Referanser
Hudningsvatnet

**Hudningsvatnet** (også skrevet *Huddingsvatnet*; sørsamisk: *Hutnegejaevrie*) er en innsjø i Røyrvik kommune i Trøndelag. Elvene Renselelva (fra Renselvatnet) og Orvasselva (fra Orvatnet i Joma) renner ut i østre del av sjøen.  Utløpet er i vest, der Hudningselva renner videre til Vektaren.  Sjøen er langstrakt og nesten delt i to av små øyer og grunne sund.

På grunn av omfattende forurensning fra Grong Gruber ble den 2,8&nbsp;km² østre (indre) del av sjøen i 1989 avstengt med en terskel midtveis, og samtidig underlagt overvåkning av forurensningsnivå (NIVA). Orvasselva er ledet forbi dette nå avstengte bassenget og renner ut i det som nå har blitt et betraktelig renere vassdrag. Inntil avstengningen hadde all avrenning fra gruvene gått direkte ut i vassdraget.

Første bosetning ved sjøen var samisk, omtrent på 1800-tallet. Sjøen er et populært fiskevatn for grunneierne, og det finnes både ørret og røye. Ørekyt ankom i 1975. 

Det kjente Jomaløpet arrangeres langs Hudningsvatnet, med oppstart i Joma og avslutning i Røyrvik sentrum.

## Referanser
Šuoikkátjávri

**Šuoikkátjávri** er en innsjø i Kvænangen i Troms og Kautokeino i Finnmark. Den er regulert som magasin for Cårrujavrit kraftverk.

## Referanser
Stuggusjøen

:*Denne artikkelen er om innsjøen i Tydal. For innsjøen i Tynset i [[Innlandet]], se [[Stugusjøen]].*

**Stuggusjøen** er en innsjø i Tydal kommune i Trøndelag. Den er en del av Nea-Nidelvvassdraget og er regulert som magasin for Fossan kraftverk. Stuggusjøen har utløp mot nordvest til elva Tya. De største tilløpselvene er Gjeta fra nordøst, Rotåa fra øst og Møåa fra sør.

## Se også
*Stugudalen

## Referanser




## Eksterne lenker
*